CELEX: 31990R1844
Language: el
Date: 1990-06-29 00:00:00
Title: Κανονισμός (ΕΟΚ) αριθ. 1844/90 της Επιτροπής της 29ης Ιουνίου 1990 για τη θέσπιση ειδικών διατάξεων περί των επιστροφών κατά την εξαγωγή στον τομέα του χοιρείου κρέατος

Avis juridique important

|

31990R1844

Κανονισμός (ΕΟΚ) αριθ. 1844/90 της Επιτροπής της 29ης Ιουνίου 1990 για τη θέσπιση ειδικών διατάξεων περί των επιστροφών κατά την εξαγωγή στον τομέα του χοιρείου κρέατος  

Επίσημη Εφημερίδα αριθ. L 168 της 30/06/1990 σ. 0017 - 0017

***** ΚΑΝΟΝΙΣΜΟΣ (ΕΟΚ) αριθ. 1844/90 ΤΗΣ ΕΠΙΤΡΟΠΗΣ  της 29ης Ιουνίου 1990  για τη θέσπιση ειδικών διατάξεων περί των επιστροφών κατά την εξαγωγή στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6,  τον κανονισμό (ΕΟΚ) αριθ. 2768/75 του Συμβουλίου της 29ης Οκτωβρίου 1975 περί ορισμού, στον τομέα του χοιρείου κρέατος, των γενικών κανόνων για τη χορήγηση των επιστροφών κατά την εξαγωγή και τα κριτήρια καθορισμόυ του ύψους τους (3), και ιδίως το άρθρο 7 παράγραφος 3,  Εκτιμώντας:  ότι βάσει του κανονισμού (ΕΟΚ) αριθ. 1638/90 της Επιτροπής της 18ης Ιουνίου 1990 για τον καθορισμό των επιστροφών κατά την εξαγωγή στον τομέα του χοιρείου κρέατος (4), αποφασίσθηκε να μην καθορισθεί επιστροφή για τα προϊόντα που εξάγονται προς τη Λαϊκή Δημοκρατία της Γερμανίας· ότι δικαιολογείται να μη ληφθεί υπόψη αυτός ο μη καθορισμός της επιστροφής για τον καθορισμό του χαμηλότερου ποσού της επιστροφής που χορηγείται σε περίπτωση εξαγωγής προς προορισμούς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο μη καθορισμός επιστροφής κατά την εξαγωγή των προϊόντων που αναφέρονται στο άρθρο 1 του κανονισμού (ΕΟΚ) αριθ. 2759/75 με προορισμό τη Λαϊκή Δημοκρατία της Γερμανίας και των οποίων το ποσό είναι μικρότερο του χαμηλότερου ποσού που καθορίζεται για τους άλλους προορισμούς, δεν λαμβάνεται υπόψη για τον καθορισμό του μικρότερου ποσού της επιστροφής κατά την έννοια του άρθρου 20 του κανονισμού (ΕΟΚ) αριθ. 3665/87 της Επιτροπής (5), ούτε για την εφαρμογή του άρθρου 4 παράγραφος 7 και του άρθρου 5 παράγραφος 3 του κανονισμού (ΕΟΚ) αριθ. 565/80 του Συμβουλίου (6).  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 19 Ιουνίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Ιουνίου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 282 της 1. 11. 1975, σ. 39.  (4) ΕΕ αριθ. L 153 της 19. 6. 1990, σ. 25.  (5) ΕΕ αριθ. L 351 της 14. 12. 1987, σ. 1.  (6) ΕΕ αριθ. L 62 της 7. 3. 1980, σ. 5.